Държавен вестник, бр. 51, 2008 г., стр. 35

Б Р О Й  51
Д Ъ Р Ж А В Е Н   В Е С Т Н И К
С Т Р .  35
Посочва се относителният дял на изплатени-
те комисиони спрямо премийния приход по
видове здравноосигурителни пакети, предвид
структурата на премийния приход по канали
на продажба.
 При дългосрочните здравноосигурителни
договори се анализират размерът на първого-
дишните, второгодишните и еднократните ко-
мисиони, теглото на всеки вид комисиона в
общата сума и относителният дял на всеки
вид комисиона спрямо инкасирания премиен
приход.
Раздел V
Технически резерви
1. Анализ на образуваните към края на от-
четната година здравноосигурителни резерви.
2. Подробно описание на използваните ме-
тоди за образуване на отделните видове здрав-
ноосигурителни резерви в съответствие с чл. 90в
ЗЗО и Наредба № 27.
Описанието на методите съдържа:
—особености и модификации;
—използвани базисни параметри и формули;
—информацията, въз основа на която са на-
правени изчисленията;
—обосновка на направени експертни допус-
кания и преценки;
—достатъчност на резервите;
—оценка на възможните неблагоприятни
отклонения от образуваните здравноосигурител-
ни резерви.
3. Изменения в размера на здравноосигури-
телните резерви с оглед промяна в обема на
дейността на здравноосигурителното дружест-
во, развитието на плащанията и на рисковете.
4. Сравнителен анализ на размерите на здрав-
ноосигурителните резерви, определени по все-
ки отделен метод, посочен в Наредба № 27, и
аргументирана обосновка за избор на прилага-
ния метод.
5. Подробно описание на тенденциите в раз-
витието на претенциите и тяхното предявяване
във времето с оглед избора на статистически
методи за образуване на резерва за възникна-
ли, но непредявени претенции.
Аргументирана обосновка на използваните
методи за образуване на резерва за възникна-
ли, но непредявени претенции по видове здрав-
ноосигурителни пакети с оглед развитието на
щетите за достатъчно продължителен период
от време.
6. Мотивирана обосновка на решението да
не се заделя резерв за възникнали, но непредя-
вени претенции по даден пакет, в случай че
дружеството не образува такъв резерв по съот-
ветния пакет.
7. Анализ на резултата за образуване на
резерв за неизтекли рискове, определен съг-
ласно Наредба № 27, на необходимостта от об-
разуване на резерва и на достатъчността на
премиите.
8. Размер на техническия резултат по видове
здравноосигурителни пакети и частта от него,
заделяна за образуване на запасен фонд. Пред-
ставяне на мотивирана обосновка, в случай че
не се образува запасен фонд по даден вид здрав-
ноосигурителен пакет, съгласно чл. 6, ал. 3 от
Наредба № 27. Анализ на използването на сред-
ствата от запасния фонд.
9. Описание на валутата, в която са образу-
вани здравноосигурителните резерви с оглед
валутата, в която са определени задълженията
по здравноосигурителните договори, и валута-
та, в която е договорена премията.
10. Коментар относно сигурността на данни-
те и възможността за допускане на грешки и
необходимостта от промяна на системата за
събиране на здравноосигурителни статистичес-
ки данни.
11. Необходимост от промяна на методите
за образуване на здравноосигурителните ре-
зерви.
Раздел VI
Анализ и проявление на рисковете
1. Анализират се рисковете по видове здрав-
ноосигурителни пакети и отражението им вър-
ху плащанията и здравноосигурителните ре-
зерви.
2. Определя се общият ефект от въздействие
на рисковете (печалба или загуба) по видове
здравноосигурителни пакети.
3. Анализират се тенденциите в развитието
на коефициента на щетимост, коефициента на
разходи и комбинирания коефициент (сбора от
предходните два) по видове здравноосигурител-
ни пакети.
4. Отразяват се приетите мерки за предпаз-
ване от техническите рискове.
5. Изразяват се мотиви за промяна на мето-
дите за оценка на рисковете, на общите усло-
вия, тарифите и техническите планове.
Раздел VII
Анализ на платежоспособността
Описват се съставните елементи на факти-
ческата платежоспособност (собствени сред-
ства, намалени с нематериалните активи, от-
четени по баланса) и необходимата платежо-
способност, изчислена по методите, опреде-
лени с Наредба № 21 от 2005 г. за собствените
средства и границата на платежоспособност
на застрахователите и здравноосигурителни-
те дружества (ДВ, бр. 29 от 2005 г.), като се
анализира резултатът, получен по различни-
те методи.